ANDREW WOMMACK EVANKELIUMIN ÄÄRELLÄ
OPETUSTA DAAVIDISTA 9/20
Tervetuloa kuulemaan opetusta -
Jumalan armosta ja rakkaudesta, joihin ei liity mitään ehtoja.
―Tervetuloa evankeliumin äärelle. Jatkan sarjaani Daavidin elämästä.
Aiheesta on saatavissa upouusi kirja.
Opetus on myös saatavissa CD- ja DVD-muodossa.
Kannattaa hankkia materiaalit, vaikka olisit kuullut opetustani -
tästä aiheesta aiemminkin, koska olen laajentanut opetusta.
Käyn Daavidin elämää läpi valikoiden, koska kuten aiemmin sanoin, -
suurin osa 1. Samuelin kirjasta, koko 2. Samuelin kirja -
sekä osa 1. Kuningasten kirjasta ja Aikakirjoista kertovat Daavidista.
Daavidista on kerrottu niin paljon, etten voi mitenkään käsitellä kaikkea.
Olen kuitenkin laajentanut opetusta, joten kannattaa hankkia materiaalit.
Viime jaksossa vertailin Saulia, Daavidia ja Absalomia toisiinsa.
Absalom oli Daavidin poika, joka kapinoi isäänsä vastaan.
Hän sai aikaan sisällissodan ja hallitsi Israelia jonkin aikaa, -
kunnes kuoli taistelussa isäänsä vastaan.
Olen kertonut, mikä teki Daavidista Jumalan mielen mukaisen miehen.
Ensinnäkin kyse oli sydämen asenteesta ja suhteesta Jumalaan.
Vaikka Daavid teki vääriä asioita, kuten aviorikoksen ja murhan, -
hänen sydämensä asenne oli oikea ja hänellä oli suhde Jumalaan.
Siksi Jumala armahti Daavidia, vaikka tämä teki kamalia asioita.
Jumala katsoo sydämeen. 1. Sam. 16:7 -
"Ihminen näkee ulkomuodon, mutta Herra näkee sydämen."
Daavidin sydän ei ollut täydellinen, mutta hän etsi Jumalaa.
Tämä asian suhteen vertailimme Daavidia, Saulia ja Absalomia.
Sitten puhuin toisesta asiasta liittyen jakeisiin 2. Sam. 15:1―23.
Saul ei ottanut vastuuta omista vääristä teoistaan, -
vaan syytti muita.
Jumala käski hänen vihkiä tuhon omaksi kaikki amalekilaiset, -
niin miehet, naiset, lapset kuin eläimetkin.
Selitin viimeksi, että nykyisin elämme erilaisen liiton alla.
Jumala ei enää toimi noin, koska Jeesus muutti kaiken.
Saul ei totellut ohjeita, vaan säästi kuningas Agagin.
Hän säästi myös parhaat eläimet uhratakseen ne Jumalalle.
Hän ajatteli käyttää tuhon omia eläimiä säästääkseen omansa, -
mutta tuollaisesta uhrista ei olisi ollut mitään hyötyä.
Kun Samuel nuhteli Saulia, tämä syytti kaikesta kansaa -
eikä ottanut vastuuta teoistaan.
Vertailukohdaksi luin osan Daavidin rukouksesta psalmista 51.
Hän sanoi: "Sinua ainoata vastaan minä olen syntiä tehnyt, tehnyt sitä, -
mikä on pahaa sinun silmissäsi."
Daavid nöyrtyi täysin, katui syntiään ja otti siitä vastuun.
Yksi Jumalan mielen mukaisen ihmisen tärkeimmistä piirteistä on, -
että hän ottaa vastuun teoistaan eikä yritä vierittää syytä niistä -
toisten ihmisten hartioille. Minusta tämä on todella tärkeää.
Se on aina ollut tärkeää, mutta nyt se on erityisen iso juttu.
Tämä on eräs yhteiskuntamme hallitsevimmista piirteistä, -
ei vain täällä USA:ssa vaan kaikkialla. Kukaan ei ota vastuuta ongelmistaan.
He syyttävät niistä lapsuudenkotinsa huonoa ilmapiiriä, -
ihonväriään, huonoa koulutustaan ja hallitusta. He ovat sitä mieltä, -
että heitä on kohdeltu väärin. Näin he löytävät tekosyyn teoilleen.
Ei ole Jumalan mielen mukaista syyttää muita omista sotkuistaan.
Tämä ei ole mikään uusi asia. Kun Jumala kysyi Aadamilta, -
miksi tämä ei ollut totellut, Aadam syytti ensin Eevaa -
ja lopulta Jumalaa, joka oli luonut Eevan.
Se ei kuitenkaan ole oikein.
Meillä kaikilla on erilainen elämäntilanne ja erilaiset paineet, -
mutta kukaan ei voi pakottaa meitä mihinkään. Voimme itse valita.
5. Moos. 30:19 "Minä otan tänä päivänä taivaan ja maan todistajiksi -
teitä vastaan, että minä olen pannut sinun eteesi elämän ja kuoleman, -
siunauksen ja kirouksen.
Niin valitse siis elämä, että sinä ja sinun jälkeläisesi eläisitte."
Voimme valita, millaisia meistä tulee, riippumatta siitä, mitä meille on tehty.
Ihmiset yrittävät vaikuttaa meihin, mutta valinta on aina meidän.
Voimme päättää olla katkeroitumatta, antaa kaikki huolemme Herralle -
ja löytää tyydytyksen Hänestä.
Tiedän kohtaavani paljon vastustusta opettaessani näin, -
koska tämä ajattelutapa on sisäänrakennettu jopa seurakuntaan.
Psykologia ei käsittele ongelmia Jumalan mielen mukaisella tavalla.
Se torjuu kaiken mahdollisen syyllisyyden ongelmistamme -
eikä anna meidän ottaa vastuuta niistä. Nykypsykologian mukaan -
ongelmamme johtuvat lapsuuden ajan huonosta kohtelusta.
Se, ettemme saaneet synttärikakkua lapsena, oikeuttaa raiskaamaan -
ja murhaamaan. Niin ei olisi käynyt, jos perheemme olisi ollut täydellinen.
Meillä on tekosyy kaikkeen käytökseen, -
jopa alkoholismiin, ylipainoon tai uhkapeliongelmaan.
Geneettiset puutteemme muka altistavat meidät noille asioille.
Se on valetta.
Tiedän, että monet kysyvät, miten voin kyseenalaistaa kaiken, -
mitä lääkärit ja tutkijat sanovat. Siksi, että jae Room. 3:4 sanoo: -
"Olkoon Jumala totinen, mutta jokainen ihminen valhettelija".
Samantekevää, kuinka oppinut joku on, jos hän puhuu Sanaa vastaan.
Uskon ennemmin Jumalaa. Hän pitää ihmisiä vastuullisina teoistaan.
Jumala puhuu juoppoutta, aviorikosta ja kaikkea kohtuuttomuutta vastaan.
Näemme Raamatusta, että Jumala rankaisi ihmisiä näistä asioista.
Jos heidän geneettinen puutteensa tai ympäristönsä olisi pakottanut -
heidät tekemään niin, Jumala olisi ollut epäreilu rangaistessaan heitä.
Jumala on kuitenkin oikeamielinen, mutta meidän ajattelumme -
ja psykologinen höpötyksemme sen sijaan on väärässä.
Se johtaa ihmisiä harhaan, ja sen vuoksi ihmiset eivät nykyisin -
ota vastuuta teoistaan eivätkä ole Jumalan mielen mukaisia.
Jos haluat olla Jumalan mielen mukainen ihminen, -
sinun on lakattava syyttämästä muita ihmisiä valinnoistasi.
Vaikka elämässäsi olisikin ollut ongelmia tai painostusta, -
olet itse valinnut elämäsi suunnan.
Jos näet itsesi avuttomana, kaltoin kohdeltuna uhrina, -
sinusta ei koskaan tule voittajaa. Et voi olla yhtä aikaa voittaja ja uhri.
Ensimmäinen askel ongelmien elämäsi voittamiseen on se, -
että lakkaat syyttämästä niistä kaikkia muita.
Jos ne ovat jonkun muun syytä, tilanne muuttuu vasta, -
kun tuo toinen ihminen muuttuu, etkä voi muuttaa häntä.
Olet sidottu häneen. Et voi muuttaa myöskään yhteiskuntaa.
Ainoa ihminen, jota voit hallita täysin, olet sinä itse.
Useimmat eivät tosin hallitse edes itseään, -
mutta ainakin meillä on valta muuttaa itseämme.
Jotkut kokevat, ettei heillä ole muuta vaihtoehtoa kuin olla vihaisia, -
koska heitä kohdellaan huonosti, mutta viha nousee sisältämme.
Jeesus roikkui ristillä, Hänen päälleen syljettiin, -
Hänen silmänsä sidottiin, Häntä lyötiin ja nöyryytettiin, -
mutta silti Hän sanoi: "Isä, anna heille anteeksi, sillä he eivät tiedä, -
mitä he tekevät". Kukaan ei voi suututtaa minua, ellen suostu siihen.
Minun on valittava vihastuminen.
Monet huutavat tv:nsä ääressä: "Olet väärässä! Muut sanovat toisin!"
Raamattu kuitenkin sanoo näin. Daavid oli Jumalan mieleen, -
koska otti vastuun omista teoistaan eikä syyttänyt muita.
Hän ei syyttänyt Batsebaa siitä, että tämä vietteli hänet -
tai väittänyt, että kuninkuuden paineet ajoivat hänet aviorikokseen.
Hän olisi voinut syytellä muita, mutta sen sijaan hän sanoi: -
"Sinua ainoata vastaan minä olen syntiä tehnyt".
Hän kantoi täyden vastuun tekemästään virheestä -
ja hyväksyi ne seuraukset, jotka sillä oli hänen perheeseensä.
Noin toimii Jumalan mielen mukainen ihminen.
Jakeessa 1. Sam. 15:23 Samuel sanoi: "Sillä tottelemattomuus on -
taikuuden syntiä, ja niskoittelu on val- hetta ja kuin kotijumalain palvelusta.
Koska sinä olet hyljännyt Herran sanan, on myös hän hyljännyt sinut, -
etkä sinä enää saa olla kuninkaana." Katsokaa Saulin vastausta: -
"Minä olen tehnyt syntiä, kun olen rikkonut Herran käskyn -
ja sinun sanasi; sillä minä pelkäsin kansaa ja kuulin heidän ääntänsä."
Saul ei edelleenkään ottanut täyttä vastuuta teostaan, vaan syytti kansaa.
Muiden syyttely ei ole Jumalan mielen mukainen luonteenpiirre.
En yritä kieltää sitä, että sinua on loukattu ja kohdeltu väärin, -
mutta et ole mikään tyhmä eläin, -
jolla ei ole muuta vaihtoehtoa kuin reagoida saamiinsa ärsykkeisiin.
Olet Jumalan kuvaksi luotu ihminen.
Jos olet syntynyt uudesti, Kaikkivaltias Jumala asuu sinussa.
Et ole vain kasa kemikaaleja, jotka reagoivat saamiinsa ärsykkeisiin.
Pystyt nousemaan tilanteiden ja olosuhteiden yläpuolelle -
ja antamaan anteeksi ihmisille, jotka ovat kohdelleet sinua väärin.
Itse asiassa meitä käsketään antamaan heille anteeksi.
Emme saa kiitosta, jos teemme hyvää vain niille, jotka ovat ystävällisiä.
Meidän tulee kohdella hyvin niitä, jotka kohtelevat meitä väärin.
Jeesus puhui Johanneksen evankeliumin lukujen 14―16 sanat -
opetuslapsilleen ristiinnaulitsemistaan edeltäneenä yönä.
Joh. 14:1 "Älköön teidän sydämenne olko murheellinen.
Uskokaa Jumalaan, ja uskokaa minuun." Jeesus surmattaisiin pian.
Opetuslapset tulisivat näkemään Hänet pilkattavana, lyötävänä, -
nöyryytettynä ja ristiinnaulittuna, ja Hän sanoi: "Älkää olko murheellisia."
Nykyfilosofit sanoisivat, että tuollainen on mahdotonta.
Ei ole. Voimme valita, että annamme anteeksi.
Voimme hallita tunteitamme. Ei Jumala muuten käskisi tehdä niin.
"Uskokaa Jumalaan, ja uskokaa minuun." Se tapahtuu uskon avulla.
Älä toimi tunteidesi mukaan, toimi sen mukaan, mikä on oikein.
Tapasin viime viikolla naisen, jota oli kohdeltu väärin.
Sanoin, etteivät hänen tunteensa olleet vääriä, ne olivat ymmärrettäviä.
Hän saattoi kuitenkin päättää antaa anteeksi ja rakastaa.
Oli kuin valo olisi syttynyt hänessä, kun hän ymmärsi, -
etteivät tunteet sinänsä ole väärin, mutta niissä rypeminen on.
Hänen piti nousta niiden yläpuolelle Jumalan voimassa.
Olin kuulemma sanonut eräälle naiselle, joka sai keskenmenon, -
ettei hänen pitänyt välittää siitä tai edes surra sitä, mutten sanonut niin.
En ole ikinä sanonut kenellekään, -
että olisi väärin tai syntiä loukkaantua siitä, että meitä kohdellaan väärin.
Jumala loi meidät yhteyteen ja suhteeseen itsensä kanssa.
Se sanotaan jakeessa Ilm. 4:11 ja monissa muissa kohdissa.
Sinussa on jotain vikaa, jos pidät torjutuksi tulemisesta ja ongelmista.
Negatiivisten tunteiden kokeminen ei ole väärin, -
mutta emme saa antaa niiden hallita tai lamauttaa itseämme.
Meidät on luotu Jumalan kuvaksi, ja jos olemme syntyneet uudesti, -
meissä on Jumalan yliluonnollinen voima. Voimme voittaa nuo tunteet.
En kiellä sitä, että minullakin on negatiivisia tunteita, -
mutten salli niiden hallita itseäni.
Tästä Jeesus puhui opetuslapsille juuri ennen ristiinnaulitsemistaan.
Voit valita, oletko murheellinen.
Sinun ei tarvitse romahtaa, kun jotakin pahaa tapahtuu.
Saman puheen lopussa, jakeessa Joh. 16:33, Jeesus sanoo: -
"Maailmassa teillä on ahdistus; mutta olkaa turvallisella mielellä: -
minä olen voittanut maailman." Jeesus tekee siis selväksi, -
että kohtaamme pahoja asioita, mutta meidän ei tarvitse lamaantua.
Voimme olla turvallisella mielellä olosuhteistamme riippumatta.
Päädyin tähän Saulin sanoista, joissa hän syytti kansaa teostaan -
eikä ottanut siitä vastuuta.
Nykyisinkin ihmiset kieltäytyvät vastaamasta omista teoistaan.
He syyttävät niistä geenejä, kasvatusta tai ympäristöä.
Tämä estää heitä olemasta Jumalan mielen mukaisia ihmisiä.
Jos todella haluat olla Jumalan mielen mukainen, -
voit toki myöntää, että sinulla on ollut sellaisia paineita tai ongelmia, -
joita muilla ei ole ollut, mutta olet itse vastuussa siitä, -
että olet antanut niiden vaikuttaa itseesi ja tehdä sinusta katkeran.
Sinun on otettava vastuu teoistasi ja sanottava, olet syyllinen niihin.
Vain sinä itse hallitset elämääsi. Et ole Jumalan mielen mukainen, -
ellet ole päässyt tähän pisteeseen. Lakkaa syyttelemästä muita.
Toki heilläkin on oma roolinsa. Saatana voi toimia heidän kauttaan.
En kiistä sitä, että pahoja asioita tapahtuu, mutta voit voittaa ne.
Saul sanoi: "minä pelkäsin kansaa ja kuulin heidän ääntänsä."
Olemme puhuneet kahdesta asiasta.
Ensinnäkin sinulla on oltava sellainen suhde Jumalaan, -
että se vaikuttaa sydämeesi. Sydän on tärkein, eivät vain teot.
Ei riitä, että mukaudut sääntöihin, jos sydämesi ei ole antautunut.
Tärkeintä on suhteesi Jumalaan, ensirakkautesi Häntä kohtaan.
Toiseksi ota vastuu teoistasi ja lakkaa syyttelemästä muita.
Niin kauan kuin annat muiden olla syy huonoon käytökseesi, -
et voi koskaan muuttua, koska et voi muuttaa muita ihmisiä.
Aina löytyy joku, jonka saatana voi lähettää tiellesi -
aiheuttamaan sinulle ongelmia ja viemään sinua väärään suuntaan.
Jos hyväksyt sen, että muut ihmiset saavat sinut reagoimaan väärin, -
elämäsi tulee aina olemaan sekaisin, koska aina tapahtuu jotakin pahaa.
Rukoilen, että Jumala avaa sydämesi ottamaan tämän vastaan, -
koska tämä kaikki on täysin kulttuurimme vastaista.
Tästä syystä kulttuurimme meneekin nykyisin aivan väärään suuntaan.
Ihmiset ovat uskoneet valheen, etteivät voi hallita itseään.
He ajattelevat olevansa kuin eläimiä, jotka vain reagoivat asioihin.
Ei, meidät on luotu Jumalan kuvaksi ja voimme valita, mitä teemme.
Tämän tajuaminen on arvokkaampaa kuin kaikki materiaalini yhteensä.
Tämän asenteen on muututtava. Et voi voittaa, jos näet itsesi uhrina.
Seuraava Jumalan mielen mukaisen ihmisen piirre, josta haluan puhua, -
että sellainen ihminen haluaa miellyttää vain Jumalaa, ei ihmisiä.
Tämänkin voimme nähdä Saulin sanoista Samuelin nuhtelun jälkeen.
"Minä olen tehnyt syntiä, kun olen rikkonut Herran käskyn -
ja sinun sanasi; sillä minä pelkäsin kansaa ja kuulin heidän ääntänsä."
Tästä huomaamme, että Saulille oli tärkeintä miellyttää ihmisiä.
Saul yritti aina selvittää, mistä päin tuuli milloinkin puhalsi.
Ihmisten mielipide oli hänelle tärkein, ja hän teki mitä vain -
pitääkseen heidät tyytyväisinä.
Nykyisin tämä on todella yleistä. Kaikki haluavat, että heistä pidetään.
Jos haluat tehdä jotakin merkittävää, muuttaa maailmaa -
ja tehdä siitä paremman paikan elää, tulet järkyttämään ihmisiä.
Sinun on vain hyväksyttävä, ettet voi koskaan miellyttää kaikkia.
Jeesus sanoi: "Voi teitä, kun kaikki ihmiset puhuvat teistä hyvää!
Sillä niin tekivät heidän isänsä väärille profeetoille." Luuk. 6:26.
Jos et suututa ketään, et toimi Jumalan mielen mukaisesti.
2. Tim. 3:12 "Ja kaikki, jotka tahtovat elää jumalisesti Kristuksessa -
Jeesuksessa, joutuvat vainottaviksi."
Jos elät jumalisesti, jumalattomat eivät pidä sinusta.
Sinun on hyväksyttävä se. Kolmas Jumalan mielen mukaisen ihmisen -
tunnusmerkki on se, että meidän tulee pyrkiä miellyttämään Jumalaa, -
ei ihmisiä. Minulla on vielä paljon sanottavaa tästä tärkeästä asiasta, -
mutta joudun jatkamaan siitä ensi kerralla.
Muistutan vielä, että tästä aiheesta on saatavissa uusi kirja.
Se siunaisi sinua varmasti. Kohta saat lisätietoa tilaamisesta.
Tilaa jo tänään ja liity seuraani evankeliumin äärelle ensi kerrallakin.
Andrewin opetussarja Daavidista on saatavissa uutena kirjana -
sekä kurssimuotoisena työkirjana, joka sopii kotiryhmille, pyhäkouluun -
ja itsenäiseen opiskeluun. Kurssiin kuuluu koko kirjan opetus, -
ja lisäksi tehtäviä voi tulostaa mukana tulevalta CD-levyltä.
Tämän kurssin hinta on 17,50 puntaa, ja se on saatavissa englanniksi.
"Opetusta Daavidista" on myös saatavissa CD- ja DVD-levyillä -
samanlaisena kuin tv-ohjelmassa.
Voit myös ladata opetuksen ilmaiseksi nettisivuiltamme.
Sieltä näet kaikki eri tavat, joilla voit saada opetuksen.
Sarjan kolmas osa kertoo kolmesta eri kuninkaasta.
Sen hinta on kolme puntaa, mutta jos sinulla ei ole siihen varaa, -
Andrew kumppaneineen tarjoaa sen ilmaiseksi.
Voit tilata materiaaleja luottokortilla netin kautta.
Siellä on myös lisätietoja tuotteista ja ilmaista lisämateriaalia.
Voit myös tilata materiaaleja puhelimitse arkisin klo 7―16 (GMT).
Palvelunumeromme näkyy ruudulla.
Muista maatunnus, jos soitat Ison-Britannian ulkopuolelta.
Jos numero on varattu, muista, että voit tilata materiaaleja -
milloin vain osoitteesta www.awme.net.
Ota yhteyttä jo tänään!
"Evankeliumin äärellä" lähtee kiertueelle, ja olet tervetullut -
tapaamaan Andrewia johonkin näistä tapahtumista: -
Huhtikuussa hän on Torontossa, Detroitissa ja Chicagossa, -
toukokuussa Alankomaissa -
ja heinäkuussa Pohjois-Carolinassa, Washingtonissa ja Oklahomassa.
Lisätietoja tapahtumista alueellasi saat nettisivuiltamme.
Vuoden 1999 muistopäivänä tajusin vihdoin, -
että asioiden oli muututtava.
Jos jäisin aviomieheni luo, turvallisuuteni voisi olla vaarassa.
Päätin, että minun oli paras lähteä, koska hän oli pahoinpidellyt minua -
ja uhannut tappaa minut. Kun hän tuli kotiin, olimme poissa.
Kotiäitinä minulla ollut tuloja. Muutin kunnan vuokra-asuntoon.
Häpesin ja koin, että olin tehnyt jotain väärää, vaikken ollutkaan.
Andrew Wommackin työ tarjoaa rikkinäisille paikan, jossa eheytyä.
Kävin kristityn sielunhoitajan luona. Hän antoi minulle Andrewin kasetin.
Sen nimi oli "Henki, sielu ja ruumis".
Henkesi on tällä hetkellä yhtä puhdas, vanhurskas ja pyhä -
kuin se tulee olemaan ikuisuudessa.
Uudestisyntynyt henkesi on täydellinen ja Jeesuksen kaltainen.
Kukaan ei ollut koskaan kertonut minulle noita asioita.
Tilasin joka viikko ilmaiset kasetit ja kuuntelin Andrewia netin kautta -
4―5 tuntia joka ilta. Syyskuun 2001 ja toukokuun 2002 välisenä aikana -
kasvoin hengellisesti todella paljon. Mietin, miksi vielä odottaisin, -
kun kerran voisin mennä heti Coloradon CBC:hen etsimään Herraa.
Pyysin Herralta 2 000 dollaria. Tilini oli mennyt nollille.
Joka kuukausi tiliotteessa näkyi saldoa 1,31 dollaria.
Paitsi yhdessä kuussa, jolloin tilillä oli 2 466,14 dollaria.
Lähdimme matkaan keskiviikkona ja saavuimme perille perjantaina.
Maanantaina aloitin koulun.
On vaikea kuvailla sanoin, millaista on alkaa löytää kohtalonsa.
Herra pani sydämeeni halun palata kiinteistönvälitysalalle.
Aluksi en halunnut tehdä sitä, mutta kohta en voinut enää sanoa ei -
työtarjouksille, joita sain jatkuvasti. Autoin yrityksen perustamisessa -
ja johdin kiinteistönvälitysyritystä. Kaikki työt tulivat Jumalalta.
Olen kiitollinen vakaasta tilanteestani sekä työstäni, -
jota teen Herralle eri tavalla kuin mitään töistä, joita yritin saada.
Andrew Wommack ja Charis. Muuta elämäsi. Muuta maailma.
Tuo koko perheesi Andrewin raamattukonferenssiin -
Coloradon Woodland Parkiin uusiin tiloihimme.
Lomaile Coloradossa 30.6.―4.7. ja juhli itsenäisyyspäivää kanssamme.
Lisätietoja nettisivuiltamme.
KESÄN RAAMATTUKONFERENSSI 30.6.-4.7.
MUUTA ELÄMÄSI. MUUTA MAAILMA.
Suomennos: Anni Lähteenmäki
Investoi Charis-raamattukouluun ja Andrew Wommackin työhön